

**DISGRIFIAD SWYDD**

**Hwylusydd Dysgu Ymarfer - Gradd Gwaith Cymdeithasol.**

*Cyfeirnod y Swydd:* POST 003365

*Dyddiad y Disgrifiad Swydd: 27/09/2022*

*Fersiwn 1:*

|  |  |  |  |  |  |  |
| --- | --- | --- | --- | --- | --- | --- |
| |  | | --- | |  |  |  |  |  | | --- | --- | --- | |  | **Gradd** | 11 | | **Lleoliad** | Rock Grounds, Aberdâr | |

|  |  |  |
| --- | --- | --- |
|  | **Cyfadran** | Gwasanaethau Cymuned a Gwasanaethau i Blant |
| **Uwchadran** | Trawsnewid |
| **Adran** | Carfan Partneriaeth Datblygu'r Gweithlu Gofal Cymdeithasol |
| **Carfan/Is-adran** | Dysgu Ymarfer - Gradd Gwaith Cymdeithasol |

|  |  |  |
| --- | --- | --- |
|  | **Yn atebol i** | Cydlynydd Datblygu'r Gweithlu - Gwaith Cymdeithasol, Dysgu Myfyrwyr ac Ôl-gymhwyso |
| **Swyddi sy'n atebol i'r swydd yma** | Dim |

|  |  |  |
| --- | --- | --- |
|  | **Lefel Gwiriad y Gwasanaeth Datgelu a Gwahardd** | Manwl - gweithio gyda phlant ac oedolion |

|  |  |
| --- | --- |
| **Pam gweithio i Gyngor Rhondda Cynon Taf?** | |
|  |  |
| Cyngor Rhondda Cynon Taf yw un o'r awdurdodau lleol mwyaf yng Nghymru a dyma ein gweledigaeth: "I Rondda Cynon Taf fod y lle gorau yng Nghymru i fyw, gweithio a chwarae ynddo, lle mae pobl a busnesau yn annibynnol, yn iach ac yn llewyrchus.”  Os ydych chi'n gweithio i ni, bydd popeth a wnewch chi'n gwneud gwahaniaeth er gwell i'n cymuned a'r sector cyhoeddus.  Bydd ein rhaglenni sefydlu, hyfforddi a datblygu rhagorol yn eich helpu chi i dyfu yn eich rôl. Cewch chi eich herio a'ch cefnogi, a'r cyfle i ddysgu sgiliau newydd a throsglwyddadwy wrth i chi chwarae eich rhan yn helpu eraill.  Bydd ein lwfans gwyliau blynyddol hael yn rhoi 25 diwrnod o wyliau i chi (pro rata, yn cynyddu i 30 ar ôl gwneud 5 mlynedd o wasanaeth), yn ogystal ag 8 diwrnod o wyliau cyhoeddus. Mae gyda ni gynllun pensiwn ardderchog gyda chyfraniadau cyflogwr a bydd ein buddion cymorth ariannol yn helpu i roi ymdeimlad o sicrwydd a lles i chi ar gyfer y dyfodol. Mae lles ein staff yn bwysig i ni ac mae ein polisïau sy'n ystyriol o deuluoedd ac sy'n gynhwysol yn caniatáu hyblygrwydd pan fo angen hynny. Rydyn ni'n cynnig cymorth a chyngor gan gynnwys gwasanaeth cwnsela, cadw golwg ar iechyd, gwasanaeth nyrsio a ffisiotherapi. Mae gyda ni nifer o rwydweithiau staff gan gynnwys Rhwydwaith y Cynghreiriaid, Rhwydwaith Anabledd a Chynhalwyr, 'Perthyn' sef ein rhwydwaith LHDTC+ a Spotlight ar gyfer staff Du, Asiaidd ac sydd o leiafrif ethnig.  Yn ogystal â hynny, bydd modd i chi gael ystod eang o fuddion staff gan gynnwys Aelodaeth 'Hamdden am Oes' am bris gostyngol, 'Cerdyn Vectis' i gael gostyngiadau ar gannoedd o gynhyrchion a gwasanaethau, cynllun Beicio i'r Gwaith a chynllun prynu technoleg.  **Edrychwch ar ein** [**tudalennau gyrfaoedd**](https://www.rctcbc.gov.uk/CY/Resident/JobsandTraining/Jobs/RCTJobs.aspx) **i gael rhagor o wybodaeth am weithio i ni.** |

|  |  |
| --- | --- |
| Diben y swydd: | |
|  |  |
| **Hwyluso dysg a datblygiad myfyrwyr sy'n astudio am radd ac MA mewn Gwaith Cymdeithasol trwy ddarparu:**  **1. Asesiad Ymarfer o Bellter**  **2. Goruchwyliaeth a mentora**  **3. Gwaith hwyluso dysgu a datblygu mewn grŵp**  **Hwyluso grwpiau cymorth a datblygu ar gyfer Aseswyr Ymarfer a myfyrwyr.**  **• Darparu asesiad o'r unigolion sy'n astudio am gymwysterau Asesu Ymarfer.**  **• Cynorthwyo a datblygu cyfleoedd Dysgu Ymarfer presennol a newydd.**  **Hwyluso'r broses o sefydlu myfyrwyr Lefel 1.** |

| Yr hyn y byddwch chi'n ei gyflawni: | |
| --- | --- |
|  |  |
| * Byddwch chi'n gweithio gyda Chydlynydd Datblygu'r Gweithlu wrth reoli a chydlynu'r swyddogaeth Dysgu Ymarfer ar draws y sector Gwaith Cymdeithasol a Gofal Cymdeithasol yn Rhondda Cynon Taf. * Byddwch chi'n gweithio gyda chydweithwyr y Brifysgol a myfyrwyr unigol wrth ddatblygu a monitro cynlluniau anghenion dysgu penodol. * Byddwch chi'n gweithio gyda myfyrwyr unigol a grwpiau o fyfyrwyr i ddatblygu ac asesu eu Gwybodaeth, eu Sgiliau a'u Gwerthoedd, gan roi ystyriaeth benodol i'r ddealltwriaeth o arfer gwrth-ormesol a gwrthwahaniaethol, a lleoliad ac ymarfer Gwaith Cymdeithasol yng nghyd-destun Cymru. * Byddwch chi'n cynrychioli Rhondda Cynon Taf ar bwyllgorau amrywiol lleol a rhanbarthol y Rhaglen Gwaith Cymdeithasol. * Byddwch chi'n gweithio gydag eraill i sicrhau bod Cyfleoedd Dysgu Ymarfer yn Rhondda Cynon Taf o ansawdd ac yn ddigonol. * Byddwch chi'n hyrwyddo dysgu ymarfer i sefydliadau, carfanau, prosiectau, grwpiau ac unigolion, ac yn eu cynorthwyo i ymgysylltu'n llawn â'r swyddogaeth Dysgu Ymarfer. * Byddwch chi'n gweithio gydag eraill i sicrhau bod y broses wedi'i gweinyddu'n effeithiol. * Byddwch chi'n darparu adroddiadau asesu unigol, a gwybodaeth strategol fel y bo angen. * Byddwch chi â'r wybodaeth ddiweddaraf o ran datblygiadau cyfredol mewn hyfforddiant cymwys ar gyfer Gweithwyr Cymdeithasol. * Byddwch chi'n cyfrannu at ddatblygiad blynyddol Cynllun Datblygu'r Gweithlu Gofal Cymdeithasol. * Byddwch chi'n cymryd cyfrifoldeb dros eich dysg eich hun trwy ymgymryd â hyfforddiant perthnasol i sicrhau datblygiad proffesiynol parhaus yn unol â rôl a chyfrifoldebau'r swydd, yn enwedig o ran ymchwil ym meysydd Dysgu Ymarfer.     Cyflawni unrhyw ddyletswyddau a chyfrifoldebau rhesymol eraill sy'n gymesur â'r swydd ar gais Cyfarwyddwr y Gwasanaeth neu yng ngoleuni cyfle cytûn i ddatblygu'n broffesiynol.  Cydymffurfio â pholisïau a gweithdrefnau iechyd a diogelwch y Cyngor ac ymgymryd ag unrhyw ddyletswyddau iechyd a diogelwch perthnasol yn unol â threfniadau lleol.  Rhoi cymorth i'r Cyngor chwarae ei ran i fynd i'r afael â Newid yn yr Hinsawdd ac i gyrraedd ei dargedau Lleihau Carbon ar draws yr holl wasanaethau y mae'n eu darparu a hefyd o ran y nwyddau a'r gwasanaethau hynny y mae'n eu prynu neu eu comisiynu gan sefydliadau eraill.  Mae gyda phob aelod o staff ran werthfawr a hanfodol i'w chwarae i gadw pobl yn ddiogel. Mae cyfrifoldeb ar unrhyw berson sydd â phryderon ynghylch diogelwch plentyn neu oedolyn sy'n agored i niwed, NEU ymddygiad cydweithiwr tuag at blentyn neu oedolyn sy'n agored i niwed, i roi gwybod am hyn ar unwaith. Dylid gwneud hyn trwy Reolwr Llinell yr unigolyn, yr Arweinydd Diogelu Dynodedig neu drwy gysylltu â Hwb Diogelu Amlasiantaeth Cwm Taf.  BYDD CYNNWYS Y DDOGFEN YMA YN CAEL EI ADOLYGU O BRYD I'W GILYDD GAN YMGYNGHORI Â DEILIAD Y SWYDD. MAE'N BOSIBL BYDD Y DISGRIFIAD SWYDD YN NEWID YN SGIL HYNNY. |

**MANYLEB PERSON**

|  |
| --- |
|  |

**Mae'r fanyleb yma'n nodi gwybodaeth a/neu gymwysterau, profiad yn y gorffennol, a chymwyseddau personol, a fyddai'n ddelfrydol ar gyfer y swydd benodol yma.**

Mae'r adrannau **Gwybodaeth/Cymwysterau** a Phrofiad yn disgrifio'r gallu technegol sy'n angenrheidiol er mwyn gwneud y swydd yma'n llwyddiannus.

Mae'r adran **Cymwyseddau** yn disgrifio'r mathau o sgiliau (heb fod yn dechnegol), y galluoedd, a'r nodweddion personol, a fyddai gyda'r person sy'n ddelfrydol ar gyfer y swydd benodol yma. Mae'r cymwyseddau yn disgrifio sut byddai'r person hwnnw, yn ddelfrydol, yn gweithio gyda phobl eraill a sut y byddai'n ymgymryd â'i gyfrifoldebau.

Mae'r adran **Amodau Arbennig a Gofynion Proffesiynol** yn disgrifio unrhyw briodoleddau eraill sy'n briodol i'r amgylchiadau penodol a fo'n ymwneud â'r swydd yma.

|  |  |  |
| --- | --- | --- |
| Gwybodaeth / Cymwysterau: | |  |
|  |  | |
| Hanfodol | Dymunol |
| Cymhwyster cydnabyddedig yn unol â'r Fframwaith Cymwysterau Gofal Cymdeithasol Cymru, e.e. gwaith cymdeithasol, gofal cymdeithasol, rheoli, hyfforddiant/addysgu  <https://gofalcymdeithasol.cymru/adnoddau/fframwaith-cymwysterau-ar-gyfer-y-sector-gofal-cymdeithasol-yng-nghymru> | Dymunol – Cymraeg Lefel 2–Lefel 5. Bwriwch olwg ar y Canllaw Sgiliau Iaith Gymraeg ar-lein: [www.rctcbc.gov.uk/SgiliauCymraeg](http://www.rctcbc.gov.uk/SgiliauCymraeg) |
| O leiaf un o'r cymwysterau Dysgu Ymarfer cydnabyddedig canlynol:  PQ6 (Dysgu Ymarfer)  Dyfarniad Dysgu Ymarfer |  |
| Sgiliau Cymraeg Lefel 1 – Bydd raid i bob gweithiwr gymryd rhan mewn sesiwn cyflwyniad i'r Gymraeg i gyrraedd y lefel yma Bwriwch olwg ar y Canllaw Sgiliau Iaith Gymraeg ar-lein: [www.rctcbc.gov.uk/SgiliauCymraeg](http://www.rctcbc.gov.uk/SgiliauCymraeg) |  |
| Dealltwriaeth o'r broses dysgu oedolion |  |
| Gwybodaeth am wobrau cymhwyso Gwaith Cymdeithasol |  |
|  | Gwybodaeth am ymarfer da o ran Gwaith Cymdeithasol ar draws y maes gwaith cymdeithasol |  |
|  |  |  |

|  |  |  |
| --- | --- | --- |
| Profiad: | |  |
|  |  | |
| Hanfodol | Dymunol |
| Profiad uniongyrchol o ddarparu asesiad ymarfer o fyfyrwyr Gwaith Cymdeithasol | Rhywfaint o brofiad o hwyluso dysgu mewn grŵp |
| Profiad uniongyrchol o ymarfer gwaith cymdeithasol o fewn y pum mlynedd ddiwethaf | Rhywfaint o brofiad o fentora |
|  | O leiaf 3 mlynedd o brofiad o waith ôl-gymhwyso |  |

|  |  |  |
| --- | --- | --- |
| Sgiliau Cymraeg: | |  |
|  |  | |
| Hanfodol | Dymunol |
| Cymraeg Lefel 1  *Bydd raid i bob gweithiwr gymryd rhan mewn sesiwn cyflwyniad i'r Gymraeg i gyrraedd y lefel yma* Cymraeg Lefel 2 Cymraeg Lefel 3  Cymraeg Lefel 3-5  Cymraeg Lefel 4  Cymraeg Lefel 5 | Cymraeg Lefel 2  Cymraeg Lefel 3  Cymraeg Lefel 3-5  Cymraeg Lefel 4  Cymraeg Lefel 5 |
| I gael manylion ynglŷn â'r lefelau, edrychwch ar y Canllaw Sgiliau Iaith Gymraeg ar-lein: [www.rctcbc.gov.uk/SgiliauCymraeg](http://www.rctcbc.gov.uk/SgiliauCymraeg) | |

|  |
| --- |
| Y sgiliau byddwch chi'n eu defnyddio yn y gweithle: |

|  |  |  |
| --- | --- | --- |
|  |  | |
| **Fframwaith Cymwyseddau** | **Fframwaith Cymwyseddau Gofal yn y Gymuned a Gofal Cymdeithasol** |
| **Meysydd Cymhwysedd** | **Ymddygiadau a gwerthoedd cymhwysedd** |
| **Gweithio gyda phartneriaid** | Mynd ati i chwilio am bartneriaid a rhwydweithiau cymunedol y mae modd eu defnyddio er budd defnyddwyr y gwasanaeth  **Adnabod gwerth ac arbenigedd unigolion eraill o fewn yr amgylchedd ehangach** |
| **Gweithio gydag aelodau o'r garfan** | Meithrin cysylltiadau parhaol, cadarnhaol a chefnogol sydd wedi'u seilio ar ymddiriedaeth  **Hyrwyddo ethos cydraddoldeb ac amrywiaeth a'i ddangos**. |
| **Cyfathrebu'n effeithiol** | Cyfathrebu'n glir ac yn gryno  **Paratoi adroddiadau a chofnodion clir, cywir a chyfredol**  Gallu cyfleu negeseuon anodd mewn ffordd sensitif |
| Ennyn ymddiriedaeth defnyddwyr y gwasanaeth | Canolbwyntio ar unigolion a dangos empathi wrth ymateb i les emosiynol a seicolegol unigolion  Meithrin trefnau cyfathrebu dwyffordd sy'n parchu hawliau a chredoau'r unigolyn e.e. perthynas |
| Gweithio gyda Newid | Meddwl am syniadau creadigol a gwahanol o ran sut i symud pethau ymlaen mewn meysydd gwasanaeth  Gwireddu syniadau newydd a newidiadau, a helpu i sicrhau eu bod nhw'n gweithio |
|  | **Sicrhau canlyniadau** | Arddangos medr proffesiynol a chyflwyno deilliannau o ansawdd uchel yn gyson  **Bod yn hyblyg, yn gallu newid tasg/rôl/blaenoriaethau er mwyn dygymod â gorchmynion, newidiadau neu wybodaeth newydd** |
|  | **Hybu datblygiad proffesiynol** | **Adolygu'i ddatblygiad ei hunan yn barhaol ac yn weithredol, gan adnabod cyfleoedd i wella**  Cymryd rhan mewn gwaith adolygu a goruchwylio'n rheolaidd er mwyn nodi targedau a meysydd i'w datblygu |
|  | Cydymffurfio â gofynion iechyd a diogelwch | Bod yn effro i'r risgiau a pheryglon cyfredol a phosibl yng nghyd-destun eu dyletswyddau  Rhoi mesurau yn eu lle sy'n lleihau risgiau i bobl eraill |

|  |  |
| --- | --- |
| Amodau Arbennig a Gofynion Proffesiynol | |
|  |  |
| Gweler uchod o dan 'Cymwysterau', 'Gwybodaeth' a 'Profiad'.  Modd i deithio'n yn unol â gofynion y swydd  Trefniadau gweithio hyblyg |